Nézd, mi mindent építettél fel!
Megteremtetted a földi utópiát,
és engedelmes követőidet a túlvilágra is felkészítetted.
De a társadalom pereme helyett
nem vágynál inkább a reflektorfénybe?
A szektavezérek meg akarják mutatni a világnak, milyen csodálatosak.
A nyilvánosságnak a jó arcukat mutatják,
miközben mindenféle szörnyű és gyakran törvényellenes dolgot tesznek.
Senki sem volt ebben eltökéltebb és kreatívabb, mint Asahara Shoko,
a japán Aum Sinrikjó szekta vezetője.
Mielőtt hírhedtté vált a tokiói metrón végrehajtott mérges gázos támadásról,
Asahara egy évtizeden át építette imidzsét spirituális guruként,
tévés személyiségként,
és egy olcsó és népszerű bentófranchise tulajdonosaként.
Elég aktívan kereste a nyilvánosságot és térített.
Nézzék, lebeg!
A társadalom sosem gondolta erőszakos csoportnak az Aumot.
Fogalmunk sem volt róla.
Kövesd a mester módszereit, hogy megtudd, a megfelelő PR-ral
mennyi mindent megúszhatsz.
Indulhat a lecke?
HOGYAN VÁLJUNK SZEKTAVEZÉRRÉ
ALAKÍTSD AZ IMIDZSEDET!
Asahara Shoko 1984-ben alapította az Aum Sinrikjót
jóga- és meditációs csoportként.
Kedvességet és atyai hatalmat sugárzott. Valamint…
A PSZICHOLÓGIA PROFESSZORA
Évekkel később
az Aumot gyilkos szektává alakította, melynek tagjai a saját és mások élete árán
akarták megtisztítani a világot.
MEGTISZTÍTÁS
Mielőtt bemutatnánk a sikere titkait,
ismerjük meg magát a gurut!
1. TÉNY: ASAHARA NEM TŰNT NAGY DOLGOKRA HIVATOTT EMBERNEK
Asahara 1955-ben született
a Japán déli részén fekvő Kjúsú szigetén egy nagyon szegény családba.
Egyik szemére majdnem vak volt, és a másikkal is csak közelre látott.
Úgyhogy nagyon korán
fogyatékos tanulók bentlakásos iskolájába került.
Asahara úgy érezte, a családja lemondott róla.
Az, hogy bentlakásos iskolába küldték,
keserűséget és az elhagyottság érzését okozta benne.
2. TÉNY: ASAHARA SAJÁT UTAT DOLGOZOTT KI A MEGVILÁGOSODÁS ELÉRÉSRE
Akupunktúrát és gyógynövénytant tanult.
Érdekelte a tibeti buddhizmus.
Elutazott Indiába, a Himalájánál meditált, ilyesmi.
Aztán szép lassan kialakultak az eszméi
egy új útról a világ megmentésére,
és egy utópikus új világ létrehozásáról.
3. TÉNY: ASAHARÁT A KÖVETŐI SZUPERHŐSNEK HITTÉK
A hívei Asahara Shokóra
a bölcs emberek legbölcsebbikeként tekintettek.
Nem is igazán emberként látták, inkább istenként, valami transzcendens lényként.
Egyes újságokban azt írták róla, képes a lebegésre.
Ez volt az egyik erő, amit neki tulajdonítottak.
A másik a gondolatolvasás képessége volt.
A fürdővize szent volt, mert a testéhez ért.
Ugyanígy a vére is.
Egy évtizeddel az alapítás után
az Aumnak már 10 000 tagja volt Japánban, és becslések szerint világszerte 40 000.
Asaharából egész ismert személyiség lett,
és ez nem volt véletlen.
Ha közkedveltté akarsz válni egy szektaellenes világban,
vegyél példát Asaharáról, és neked is menni fog!
TAKTIKA: KERESD A NYERTESEKET
Szektavezérként a követőid nemcsak a trónusod hordozói,
hanem a követeid is.
Az elitbe tartozó, vonzó követők nagyban segítik a szektavezért,
mert marketingértékkel bírnak.
Legitimálják és biztonságos helyként mutatják be a szektát,
amivel sokak számára vonzóvá teszik.
Nem csak Asahara tudta, milyen fontosak az ismert nevek.
A NXIVM-os Keith Raniere különleges ösztönzőkkel hálózta be a hírességeket,
köztük Allison Mack színésznőt, aki végül börtönbe is került
a szekta szexuális bűncselekményeiben való részvétele miatt.
Miután a Szimbionista Felszabadító Hadsereg
elrabolta Patty Hearst örökösnőt, és átmosták az agyát,
ő vált a csoport arcává, és még egy bankrablásban is részt vett.
Anne Hamilton-Byrne szektája, a Család
az elismert orvos, Raynor Johnson segítségével lett népszerű
az ausztrál elit körében.
Asahara jól elkapta a megfelelő időpontot és üzenetet az elit megszólításához.
Asahara az 1980-as években lépett színre.
A japán társadalom akkor nagyon materialistává vált.
A japánok sietnek elkölteni a pénzüket.
Az ország meggazdagodott, de tényleg boldogan éltek?
Asahara egyes követői a legjobb egyetemekről jöttek,
tehát magasan képzett fiatalok voltak.
Sokan jól értettek a számítógépekhez.
Az Aum kínált valamit azoknak a fiataloknak,
akik kívülállónak érezték magukat a felgyorsult fogyasztói társadalomban.
A fiatalok gyakran vágynak útmutatásra az élethez.
„Ki vagyok én?” Alapvető kérdések foglalkoztatják őket.
Az Aum Sinrikjó megadta ezekre a válaszokat.
Az új tanítványokra vadászó Asahara Japán legjobb egyetemein szónokolt,
ahol egy egyszerűbb, értelmesebb életet ígért
pár vonzó követője segítségével.
Asaharának hamarosan összejött a nagy fogás:
Murai Hideo,
a zseniális tudós,
akit magával ragadott Asahara spirituális világnézete…
és a guru ígérete,
hogy minden követője természetfölötti erőkre fog szert tenni.
Murai hamarosan megtagadta a külvilágot,
és egy apró cellába költözött, hogy a meditációra koncentráljon.
Asahara maximálisan kihasználta új követőjét.
Murai technikai tudását a megvilágosodás felgyorsítására vetette be.
Egy elektródákkal teli sisak segítségével Asahara például állítólag
közvetlenül átküldhette követőinek az agyhullámait.
Murai tudományos eszközeivel Asahara mert nagyobbat álmodni.
És szép lassan megszülettek rettenetes látomásai a jövőről.
Asahara elit követőinek köszönhetően
az Aum taglétszáma 1985-től mindössze egy év alatt 35 főről 1300-ra nőtt.
Az ismert követők viszont vonzzák az érdeklődést.
Hogyan érheted el, hogy ne keringjenek hibás feltételezések rólad és köreidről?
TAKTIKA: LÉGY MAGA A MEGTESTESÜLT TISZTASÁG
Aki szellemi mozgalmat akar vezetni, annak nem elég beszélnie a tökéletességről.
Be is kell mutatnia.
Fontos meggyőzni arról az embereket,
hogy benned van valami szent.
Benned van valami tiszta.
Asahara sokat tett a kegyes imidzse kialakításáért.
KRISZTUSNAK NYILVÁNÍTOM MAGAM
Asahara számára fontos volt, hogy valódi vallási vezetőnek tűnjön.
Még a dalai láma áldását is kérte, és meg is kapta.
Asahara kifelé hangsúlyozta saját tisztaságát,
és még többet várt a követőitől a színfalak mögött.
A csatlakozók
szinte azonnal feladatokat kaptak:
az aszkézist kellett gyakorolniuk órákig egy helyben üléssel,
vagy sötét helyekre zárva,
vagy fejjel lefelé lógva.
Törekedtek a folyamatos gyakorlásra,
hogy egyre közelebb kerüljenek Asaharához.
Úgy gondolták, a megvilágosodásuk érdekében szigorúnak kell lennie velük.
1988 ŐSZE – HÉT ÉVVEL A METRÓBAN TÖRTÉNT TÁMADÁSOK ELŐTT
Asahara az extrém spirituális gyorstalpalókat
a csoport központjában, a Fudzsi lábánál tartotta.
Mi volt a program?
Hosszas meditáció…
böjtölés,
alvásmegvonás…
és sokkterápia.
Nemsokára elfajultak a dolgok.
Teruyuki Majima, Asahara egyik követője furcsán kezdett viselkedni.
Hogy megnyugtassák,
Asahara elrendelte, hogy hideg vízzel kezeljék.
Nem segített.
Majima szíve leállt, és meghalt.
Asahara és belső köre döntöttek a további lépésekről.
A cél a csoport megvédése volt.
Asahara megsemmisíttette Majima testét.
De a sikeres eltussolás ellenére
az eset kétkedést ébresztett egyes tagokban.
Asahara rendelte el a gyakorlatokat
a követői spirituális fejlődése érdekében.
Ez az ember viszont belehalt a gyakorlatokba.
Most mi lesz?
Ezt úgy is lehetett értelmezni, hogy Asahara kudarcot vallott.
De már megtanultuk a leckét.
A szükséghelyzet segíti a kreativitást.
Előálltak egy új magyarázattal.
Arra jutottak, hogy Majima
nem tudta elérni a megvilágosodást és az igazságot ebben a testben.
Még nem állt rá készen,
ezért meg kellett halnia,
hogy a reinkarnáció után ismét megpróbálja.
De legalább a guru mellett halt meg,
ezért magasabb szinten fog reinkarnálódni.
Vajon odaadó követői elfogadták Asahara érvelését?
Természetesen.
Egy fontos kivétellel.
Néhány hónappal később
az eltussolás egyik résztvevője összeomlott.
Elmondta a hozzá közel állóknak,
hogy a rendőrséghez fog fordulni.
Az kellemetlen lenne.
Hogy érheted el, hogy egy tanítványod se veszélyeztesse a csoportot?
De hát így igaz, Tamás! Az Úr feltámadt!
Én ezt nem hiszem el.
TAKTIKA: IKTASD KI AZ ELLENSZEGÜLŐKET
A szektavezérek számára nincs veszélyesebb
a titkaik ismerőinél.
A fő fenyegetést a belsősök jelentik.
Elég, ha egy ember elkezdi terjeszteni a kétkedést,
mert a kétely a szektavezérek legnagyobb rémálma.
Ezért meg kell állítanod a lehetséges szivárogtatókat.
Mint az Aum elbizonytalanodó tagját, Taguchi Shujit.
Taguchi jelenteni akarta a rendőrségnek a halálesetet és a holttest eltüntetését.
„Ha Taguchi besározza az Aumot a rendőrségnél,
az árt a mozgalomnak,
és nem menthetjük meg a világot.”
1989 FEBRUÁRJA – HAT ÉVVEL A METRÓBAN TÖRTÉNT TÁMADÁSOK ELŐTT
Amikor Asahara értesült a fiatalember tervéről,
néhány valódi hívét bízott meg a kétségei eloszlatásával.
De ez nem volt elég.
Nem látott más lehetőséget,
így Asahara megölette Taguchit.
A belső kör már ismerte a rendszert:
eltüntették a holttestet.
Asahara pedig felhasználta Taguchi halálát egy újabb értékes leckére.
Asahara azért rendelte el Taguchi halálát,
hogy megmentse. Legalábbis az Aum nézőpontjából.
Nem áll össze a kép? Segítek.
A buddhizmusban minden jó és rossz cselekedet befolyásolja az ember karmáját.
Aki rosszat tesz,
az felhalmozza a rossz karmát, ami előbb-utóbb visszaüt.
És kihatással lesz a következő életére.
MIÉRT?
Asahara meggyőzte a híveit, hogy ők a jót szolgálják,
Taguchi pedig ártani akart nekik azzal, hogy a rendőrséghez fordul.
Ezzel rossz karmát gyűjtött volna.
Asahara tehát megvédte Taguchit a rossz karmától azzal, hogy megölette.
A végére már ott tartottak,
hogy bárki, aki kiáll az Aum ellen,
az „sinri no teki”, azaz az igazság ellensége.
Asahara ezzel legitimálta a gyilkosságokat.
Asahara követőinek
elég volt ennyi magyarázat.
A közvélemény
persze kevésbé elnéző a gyilkosságok ügyében.
Szerencsére a receptünk megmutatja, hogy nyerheted vissza a jó híredet.
Egy mosollyal.
TAKTIKA: BŰVÖLD EL A SAJTÓT
A média olyan, mint egy kutya.
Ha nem foglalkozol vele, mindenhol szimatol, és előrángatja a szennyest.
De jól betanítva a szektavezér legjobb barátja lehet.
Ugass, mint egy kutya!
Az Aumhoz hasonló csoportoknak
szüksége van a médiára,
hogy eljuttassák a hittételeiket a nyilvánossághoz.
Ugyanakkor a média egy pillanat alatt ellenük is fordulhat.
Kritizálhatják és támadhatják is őket.
A legprofibb guruk ehhez is értenek.
Sun Myung Moon azzal érte el, hogy jókat írjanak róla,
hogy megvette a United Press International hírügynökséget,
és elindította a The Washington Times nevű befolyásos lapot.
A Jim Jones-féle Népek Templomának
egész PR-részlege volt a vezető nyilvános imidzsének kezelésére.
Szükség is volt rá.
A Menny Kapuja pedig úgy próbálta kontrollálni tömeges öngyilkosságuk
megjelenését a médiában,
hogy a holttestek megtalálására időzítve sajtóközleményeket adtak ki.
Asahara Shoko is megpróbálta megszelídíteni a médiát,
főleg, miután pletykák kezdtek terjedni a nehezebben emészthető gyakorlatairól.
Azon fiatalok szülei, akik az Aumért elhagyták a családjukat,
tüntetni kezdtek az Aum ellen.
„Elraboltátok a gyerekeinket!”
Egyre több volt a kritikus hang.
- Nézzék… - Elég egyértelmű, nem?
A szervezetnek reagálnia kellett rájuk.
Asahara első lépése az volt, hogy kinevezett egy hivatalos szóvivőt.
Nem gyűjtenek igaz és pontos információkat.
AZ AUM SZÓVIVŐJE
Második lépésként ő maga is kilépett a reflektorfénybe.
Próbálták fokozni Asahara jelenlétét a médiában.
- Egyébként nem jó? - Én régen kedveltem Akiyoshit.
Elég vicces és szórakoztató tudott lenni.
Akkor te két-három napig is tudsz lebegni?
Az írásokban ez áll, de az én esetemben nem így működik.
Meghívták a gurut egy beszélgetős műsorba.
És egyik napról a másikra… „Talán nem is olyan rosszak.
Tényleg furák, de talán nem veszélyesek.”
Asahara gyakran nyilatkozott jógával és meditációval foglalkozó újságoknak,
és ott voltak a rajzfilmek is.
Mangákat készítettek a tanításairól.
Később pedig animéket is,
amelyek Asaharát nagy guruként ábrázolják,
aki mindenhova ellebeg, meg ilyesmi.
Hihetetlen,
de az Aum e filmeknél is többet tett a japán kultúráért.
Ezzel a kis dallal.
Mester, mester
Mester, mester, mester
Asahara mester
Japán mestere A világ mestere…
A „Szonsi Macsi”, azaz a Guruinduló olyan széles körben ismert lett,
hogy egész Japánban énekelték az iskolások.
Asahara a szaringázhoz is írt egy szerelmes dalt.
Az nem lett olyan népszerű.
Feltűnést akartak kelteni.
Fel akarták kelteni a figyelmet.
Sajnos a hírnévre az ellenlábasok is harapnak,
például Sakamoto Tsutsumi.
A szektákra specializálódott ügyvéd perbe akarta fogni az Aum Sinrikjót.
Egy tokiói hírműsorban adott interjú során
Sakamoto azt állította, teszteltette Asahara Shoko vérét,
és cáfolni tudja a guru állításait a vére természetfölötti erejéről.
Sakamoto nyilvánosságra akarta hozni az eredményeket.
A guru bosszújától tartva
a tévéadó egyik alkalmazottja szólt az Aum vezetőségének,
akik leállították a sztorit.
Nem sokkal később Asahara Sakamoto lakására küldte a követőit.
Hat férfi ment el Murai Hideo vezetésével.
Megtámadták Sakamotót, a feleségét, és a kisfiukat.
Halálos mennyiségű kálium-kloridot adtak be nekik.
Kicsempészték a holttesteket,
majd acélhordókba rejtve
az ország három pontján ásták el őket,
a gyilkos fegyvereket pedig a tengerbe dobták.
Köztudott volt, hogy Sakamoto az Aumot vizsgálta,
így a rendőrség is nyomozni kezdett utánuk…
de falakba ütköztek.
Japánban az alkotmány szigorúan rögzíti a vallás és az állam szétválasztását.
A rendőrség
nagyon óvatos, ha vallási csoportokról van szó.
Amikor a rendőrség kiment az Aumhoz,
mert néha kimentek, ha panasz érkezett,
Asahara azonnal elkezdte mondani,
hogy sértik a vallási szabadságjogaikat.
Bizony.
A rendőrség is félt a médiától.
Most, hogy te már mesterien bánsz a médiával,
már nincs messze az elfogadás.
Kövesd tovább a receptet,
hogy a jó híredből még nagyobb előnyt kovácsolj!
TAKTIKA: KEZDJ EL POLITIZÁLNI
A szektákhoz hasonlóan
sokaknak a politikáról sincs nagy véleménye.
Pálcikás rántott vaj.
Talán az ígérgető republikánus elnökjelöltek füle mögött is ez van.
Még sincs jobb módszer a hitelesség bizonyítására.
A szektavezéreket vonzza a hatalom. Sosem elég nekik.
Sokszor ezért folynak bele a politikába.
A szektavezérek kontrollra vágynak. Gyakran indulnak választásokon,
vagy bekerülnek valami testületbe, amit kihasználnak saját céljaikra,
hogy a szektán kívül is befolyáshoz jussanak.
Ezt minden profi guru jól csinálja.
George Moscone Jim Jones segítségével lett San Francisco polgármestere.
Cserébe kinevezték a városi lakhatási bizottságba,
amit befolyása kiterjesztésére használt fel.
Bhagwan Rajneesh kijárta,
hogy a kommunáját valódi várossá nyilvánítsák.
Szépen fejlődött,
amíg a követői meg nem próbálták legyilkolni a helyi hivatalnokokat.
Warren Jeffs mormon fundamentalista szektavezér
akkora hatalommal bírt otthonában, hogy ő választotta a városigazgatót,
a rendőrfőnököt és a polgármestert is.
A politikai pályán
Asahara Shoko már többre vágyott a hatalomnál.
Tiszteletet akart.
Épp oly ambiciózus volt, mint bárki más, aki azt mondja magáról, hogy ő a messiás.
Úgy gondolta, ő valami különlegesre hivatott.
Neki üzenete van a világ számára.
AZ IGAZSÁG PÁRTJA
Ha valamivel helyesen élnek, az nem probléma.
Úgy vélte, a választásokon még nagyobb figyelmet kapna.
„A média tudósítani fog rólunk. Hallani fogják az üzenetünket.”
1989 JÚLIUSA – HAT ÉVVEL A METRÓBAN TÖRTÉNT TÁMADÁSOK ELŐTT
Tizennyolc hónappal a japán választások előtt
Asahara pártot alapított.
Vele együtt az Aum 25 vezető tagja indult képviselőjelöltként.
A kampányuk elég egyedi volt.
A választási kampányuk
a szokásos japán kampányok paródiája volt.
Nagyon fura táncaik voltak,
zenét játszottak, elefántmaszkot viseltek…
Kész őrület volt.
A céljaik nem voltak túl meglepőek.
Főleg a jóga és a meditáció fontosságáról beszéltek,
meg hogy a világ hamarosan véget ér,
kivéve, ha mindenki csatlakozik hozzájuk.
Szinte hihetetlen, de az Aum óriási vereséget szenvedett.
Asahara 2000 szavazatot sem kapott.
Hatalmas kudarc volt.
Ezzel növelni akarták az elérésüket,
de persze csak nevetség tárgyává váltak a médiában.
- Véget ért a választás, igaz? - Inkább nem mondom ki, amit gondolok.
De Asahara nem az a típus volt, aki elismeri a vereséget.
Ez volt az a pont,
amikor Asahara elkezdte hirdetni a követőinek,
hogy a világ elutasította őket,
ezért érdemtelen a túlélésre, és pusztulnia kell.
Bizony.
Asahara felfedezte a recept egyik titkos összetevőjét,
ami sok sarokba szorított szektavezér sikerrel használt.
Ha nem vesznek be,
győzd le őket!
Hagyjatok békén!
Utállak titeket, értitek? Utállak!
TAKTIKA: NE DÜHÖNGJ, INKÁBB ÁLLJ BOSSZÚT
Ha mindent megteszel, hogy elfogadjanak,
és semmi sem válik be,
akár fel is adhatod.
Más szakma után nézhetsz.
De miután elbukott a japán választásokon,
Asahara Shoko máshogy döntött.
Asahara nem igazán tudott mit kezdeni a kudarccal.
Bizonyos szempontból
a választási vereség fordulópont volt a szervezet történetében.
Asahara először új narratívát gyártott a vereség megmagyarázására.
Azt állította, a választást elcsalta
a mozgalma megállítására törő hatalmas nemzetközi összeesküvés.
A tagjai: az Egyesült Államok, Nagy-Britannia, a szabadkőművesek,
és egy nemzetközi cionista összeesküvés, melynek Japánban van a központja.
Oké.
Szerinte ezek az erők az Aum Sinrikjó elpusztítására törnek,
és az Aum, sőt, az emberiség ezt csak egy módon élheti túl.
Ha visszavágnak.
A végső háború eszméje a jó és a rossz spirituális harcából
kezdett valódi háborúvá alakulni a fejükben.
Elkezdték mondogatni, hogy fegyvereket kell készíteniük a gonoszság ellen.
A felkészülést a közelgő csatára
Asahara négy megbízható tanítványára bízta.
A korábbi asztrofizikahallgató, Murai Hideo
nukleáris, mikrohullámú és lézeres technológiákon dolgozott.
Endo Seiichi eredetileg állatorvosnak tanult,
de most biológiai fegyvereken dolgozott, például az ebolán és a lépfenén.
Hayakawa Kiyohide eredetileg az építőiparban dolgozott mérnökként.
Most elrepült Oroszországba, hogy tankokat, vadászgépeket
és nukleáris robbanófejeket vásároljon.
Egyikük sem járt sikerrel.
BECSÜLT ÁR: 33 000 000 DOLLÁR
De az apokalipszis negyedik lovasa,
Tsuchiya Masami vegyész
Asahara új kedvencévé vált.
Házi szaringázt fejlesztett ki,
amit az Ausztráliában vásárolt földjükön teszteltek.
Végre működő tömegpusztító fegyverhez jutottak.
Asaharának már csak egy célpontra volt szüksége.
1995. MÁRCIUS 20.
Több ezer tokiói ingázó számára
a hétfő reggel rémálommá vált.
A metrószerelvényeken hagyott gáztartályokból méreg áradt.
Én is az 1995-ös tokiói szaringáztámadás túlélője vagyok.
Az áldozatok könnyes szemmel, vérző orral tántorogtak ki a metróból.
Mások görcsöktől és hányástól szenvedtek.
Nem tudtuk, mi történt.
A kórház olyan volt, mint egy hadikórház.
Tokióban több mint 3000 ember került kórházba.
A sürgősségi osztályoknak óriási terhelést jelentett a támadás sérültjeinek ellátása.
Akkor fel voltam készülve a halálra.
Összesen 14 ember vesztette életét,
és több ezren megsérültek.
TOKIÓI TERROR
Miután fülest kaptak az Aum vegyifegyver-kísérleteiről,
a rendőrség razziázott a csoportnál.
Asaharát azonban nem fogták el.
Az Aum vezetése tagadta a vádakat.
Nagyon sajnáljuk a Tokióban történteket,
de nincs hozzá közünk.
Pedig a rendőrség négymillió ember megölésére elegendő fegyvert,
robbanószert és ideggázt talált a szekta épületeiben.
Május 5-én az Aum újabb metrós támadást kísérelt meg,
ezúttal Zyklon–B-vel.
Ez nem járt sikerrel.
Végül május 16-án a rendőrség ismét kivonult a Fudzsi melletti központjukba,
és megtalálták a meditációs helységben bujkáló gurut.
Végül az Aum 13 tagját,
köztük Asaharát is
elítélték gyilkosságért és gyilkosságra való felbujtásért.
2018 júliusában pedig
mind a 13 főt kivégezték.
Így ért véget Asahara kísérlete.
Új világot akart létrehozni, miközben az imidzsére is vigyáz.
Egyik sem sikerült.
Az eddig látottak alapján ne gondold azt, hogy a te szektád is ilyen véget fog érni!
Ha hosszú távra tervezel, a csoportod bármit túlélhet.
A recept utolsó összetevőjét
egy észak-koreai menekült, a 20. század
egyik legnagyobb és legjövedelmezőbb vallási mozgalmának alapítója mutatja be,
aki a mai napig hatással van követői életére.
A feliratot fordította: Lipták András